cyanic-selkie/wikianc huggingface dataset:
তরণিপুর
কলেজ
ডক্টর বি. এম আম্বেদকর কলেজ এবং চাপড়া বাঙালজি মহাবিদ্যালয় এই গ্রাম থেকে ১৫ কিলোমিটার দূরে অবস্থিত। তেহাট্টা সরকারি কলেজই হলো সবচেয়ে কাছের সরকারি কলেজ। তেহাট্টা ইনস্টিটিউট অফ এডুকেশন নামে  D.L.Ed কলেজ এই গ্রাম থেকে ২০ কিমি দূরে অবস্থিত। =স্বাস্থ্য ব্যবস্থা= তেহাট্টা মহাকুমা হাসপাতাল এখন থেকে ৩ কিমি দূরে অবস্থিত। আর ৩৮ কিমি দূরে অবস্থিত জেলার সদর হাসপাতাল কৃষ্ণনগর জেলা হাসপাতাল।
উৎসব
এই গ্রামে হিন্দু, মুসলিম ও ক্রিশ্চিয়ান সব ধর্মের লোকের বসবাস। মুসলিম লোক বসবাস বেশি হওয়ায় মুসলিম উৎসব যথা ঈদ উল ফিতর ও ঈদ উল আজাহা বেশি ধুমধাম করে পালিত হয়। তবে হিন্দু ধর্মের লোকেরা ও খুব ভালো করে দুর্গা পূজা পালন করে। এখানে অনেক দুর্গা মন্ডপ হয় , তাছাড়া সরস্বতী পূজা ও হয় । আর ক্রিশ্চিয়ান ধর্মের লোকেরা খুব ভালো করে তাদের বড়দিন পালন করে এবং এই দিনের লাইটিং চোখে পড়ার মতো হয়।
বাজার
তরণিপুর গ্রামটি প্রধান দুটি বাজার হল তরণিপুর বাস স্ট্যান্ড বাজার ও বালিউড়া বাজার। সোমবার ও শনিবার এই বাজারে সাপ্তাহিক হাট বসে ।
যোগাযোগ ব্যবস্থা
এই তরণিপুর গ্রাম টির মূল যোগাযোগ হলো সড়ক ব্যবস্থা মূলত ১১নম্বর রাজ্য সড়ক। এই গ্রামটির কাছের মহাসড়কটি হলো হলো NH৩৪ ও কাছের রেল স্টেশন হলো কৃষ্ণনগর এবং দেবরগ্রাম ।
মঞ্জরী ফড়ণীস
মঞ্জরি ফড়ণীস হলেন একজন ভারতীয় অভিনেত্রী, যিনি মারাঠি, হিন্দি, তেলুগু, বাংলা, মালয়ালম, কন্নড় এবং তামিল চলচ্চিত্রে কাজ করেন। ২০০৮ সালে হিন্দি ছবি জানে তু... ইয়া জানে না দিয়ে বেশ পরিচিতি লাভ করেন।
কর্মজীবন
মঞ্জরিকে প্রথম দেখা যায় ভারতীয় টেলিভিশন আন্তর্জাতিক আপাতবাস্তব টেলিভিশন অনুষ্ঠান পপ্‌স্টারস-এর ভারতীয় সংস্করণের ২য় মৌসুমে, যা কিনা ভারতীয় টিভি মাধ্যম চ্যানেল ভিতে সম্প্রচারিত হয়েছিল। তিনি চূড়ান্ত আট প্রতিযোগীর একজন ছিলেন। যার শুধুমাত্র ৪জনই ব্যান্ড আসমা গঠন করেছিলেন। মঞ্জরি ফড়ণীস তার কর্মজীবন শুরু করেন ২০০৪ সালে রোখ সাকো ত রোখ লো ছবি দিয়ে, কিন্তু তার সাফল্য এনে দেয় ছবি জানে তু্‌... ইয়া জানে না (২০০৮ সাল) ছবিতে মুখ্য ভূমিকার প্রেমিকা রুপে অভিনয় করেছিলেন। ইত্যপূর্বে তিনি জাতীয় চলচ্চিত্র পুরস্কার-বিজয়ী বাঙ্গালী ঘরনার ছবি ফালতু এবং মুম্বাই সালসা ছবিদ্বয়েরও অংশ হয়েছিলেন। ২০০৮ সালে তিনি সিদ্দু ফ্রম শ্রীকাকুলাম ছবি দিয়ে তেলুগু চলচ্চিত্রে পা রাখেন, যার হাত ধরে পরে তার প্রথম তামিল ছবি মুথিরাই মুক্তি পায়।
মঞ্জরির কাজ সাম্প্রতিকালে কিস কিসকো পেয়ার কারু ছবিতে কপিল শর্মার বিপরীতে কাজ করেন।
ব্যক্তিগত জীবন
মঞ্জরি মুম্বই শহরে জন্মগ্রহণ করেন, কিন্তু বেড়ে উঠেন পুনেতে। তিনি হরেক রকমের চরিত্র করেন বিভিন্ন চলচ্চিত্রে বিভিন্ন ভাষা যেমন তামিল, বাংলা, হিন্দি এবং কন্নড়। মঞ্জরি যে পরিবার থেকে আসেন সেই পরিবারের কোনো সদস্য এর পূর্বে ভারতীয় চলচ্চিত্র শিল্পের সহিত যুক্ত ছিলেন না। তার পিতা ভারতীয় সামরিক বাহিনীতে কাজ করতেন এবং সেই কাজের সুবাদেই তিনি দেশের বিভিন্ন জায়গায় যান। তিনি চলচ্চিত্র শিল্পের সহিত যুক্ত হবেন বলে এর আগে আশা করেননি, তবুও তিনি ২০০৪ সালে বলিউডে পা রাখেন।
প্যাট্রিস এভরা
thumb|right|প্যাট্রিস এভরা প্যাট্রিস এভরা (জন্ম মে ১৫, ১৯৮১ ডাকার, সেনেগাল) একজন ফরাসি-সেনেগালীয় আন্তর্জাতিক ফুটবল খেলোয়াড় যিনি প্রিমিয়ার লিগের বর্তমান শিরোপাধারী ম্যানচেস্টার ইউনাইটেডের পক্ষে খেলে থাকেন। তিনি ডিফেন্ডার হিসেবে খেলে থাকেন।
একজন রাজনীতিকের ছেলে এভরা ছোটবেলায় ব্রাসেলস হয়ে ইউরোপে আসেন। তিনি ফ্রান্সের এসোন শহরে বড় হয়ে ওঠেন। এখানে তিনি ১৯৮৪ থেকে ১৯৯৮ সাল পর্যন্ত ছিলেন। এরপর তিনি ইতালির মার্সালা দলে খেলার সুযোগ পান। পরের বছর তিনি থিয়েরি অঁরির সাথে একসাথে বড় হয়ে ওঠেন। তারা তাদেরকে ছেলেবেলার বন্ধু বিবেচনা করতেন। প্যাট্রিসের ২৩ জন ভাইবোন ছিল।
মুহম্মদ নূরুল ইসলাম
মুহম্মদ নূরুল ইসলাম (জন্ম ১৯৪৩) একজন বাংলাদেশি কূটনীতিক। তিনি বর্তমানে বাংলাদেশের চট্টগ্রামে জাপানের সম্মানিক কনসুল জেনারেল হিসেবে নিয়োজিত রয়েছেন। তিনি বাংলাদেশের ১০২ জন বিদেশী প্রতিনিধির মধ্যে একজন কনসুল জেনারেল, এবং চট্টগ্রামের ১৫ জন বিদেশী প্রতিনিধির মধ্যে একজন।
আজমির ধর্ষণ মামলা
আজমির সিরিয়াল গ্যাং রেপ অ্যান্ড ব্ল্যাকমেইলিং কেস ১৯৯২ সালে ভারতের জোরপূর্বক যৌন শোষণের অন্যতম ঘটনা। ঘটনাটি রাজস্থান রাজ্যের একটি শহর আজমিরে ঘটেছিল। এ ঘটনায় শত শত তরুণী, কিছু কলেজ শিক্ষার্থী, এমনকি বিদ্যালয়ে পঠনপাঠনকারী শিক্ষার্থী এর শিকার হয়। একটি স্থানীয় কাগজের প্রকাশিত হওয়ার পরে এই খবর দ্রুত ছড়িয়ে যায়, 'নবজ্যোতি' কিছু নগ্ন ছবি এবং একটি গল্প প্রকাশ করে, যা স্কুলের ছাত্রীদের স্থানীয় গ্যাং দ্বারা ব্ল্যাকমেইল করার কথা বলে।
মুহম্মদ নূরুল ইসলাম
২০১২ সালের ৩ নভেম্বর, জাপান সরকার তাকে জাপান ও বাংলাদেশের মধ্যে কূটনৈতিক সম্পর্কের ৪০তম বার্ষিকী উপলক্ষে ফল ইম্পেরিয়াল ডকটরিন সম্মানে সম্মানিত করেছে, যেখানে তাকে "অর্ডার অব দ্য রাইজিং সান, নেক রিবনের সঙ্গে গোল্ড রে" প্রদান করা হয়। নুরুল ইসলাম পঞ্চম বাংলাদেশী যিনি এই সম্মান অর্জন করেছেন।
আজমির ধর্ষণ মামলা
প্রধান অভিযুক্ত আজমির শাইরফ দরগাহের খাদিমদের অন্তর্গত ফারুক চিশতী আজমির ইন্ডিয়ান ইয়ুথ কংগ্রেসের সভাপতি হওয়ায় পুলিশ কর্তৃক পরিচালনা করা মামলার তদন্ত রাজনৈতিক চাপে আটকে যায়। অবশেষে, ১৮ জন সিরিয়াল অপরাধীদের আদালতে অভিযুক্ত করা হয়েছিল। আটজনকে যাবজ্জীবন কারাদণ্ড দেওয়া হয়েছিল এবং তাদের মধ্যে ৪ জনকে ২০০১ সালে খালাস দেওয়া হয়েছিল।
মুহম্মদ নূরুল ইসলাম
প্রাথমিক জীবন এবং শিক্ষা
মুহম্মদ নূরুল ইসলামের জন্ম ১৯৪৩ সালে তৎকালীন ব্রিটিশ ভারতের (বর্তমানে বাংলাদেশ) চট্টগ্রামে। তিনি চট্টগ্রাম শহরেই তার শৈশব কাটিয়েছিলেন।
১৯৬৩ সালে তিনি ঢাকা বিশ্ববিদ্যালয়ের অধীনে চট্টগ্রাম কলেজ থেকে স্নাতক ডিগ্রি লাভ করেন। ১৯৬৮ সালে, তিনি জাপান ফাউন্ডেশনের বৃত্তি স্কিমের অধীনে টোকিও বিশ্ববিদ্যালয়ে জাপানি ভাষায় একটি ডিগ্রি অর্জন করেন।
কর্মজীবন
১৯৮৭ সালে, বাংলাদেশে জাপানি ভাষা ও জাপান শিক্ষার সুবিধার জন্য চট্টগ্রামে নিপ্পন একাডেমি প্রতিষ্ঠা করেন। এছাড়াও তিনি অ্যাসোসিয়েশন ফর ওভারসিজ টেকনিক্যাল স্কলারশিপ, চট্টগ্রামের প্রতিষ্ঠাতা। ১৯৮৯ সালে তিনি বাংলাদেশে জাপানি ধাঁচের ব্যবসায়িক ব্যবস্থাপনা চালু করার লক্ষে অ্যাসোসিয়েশন ফর ওভারসিজ টেকনিক্যাল স্কলারশিপ অ্যালুমনাই সোসাাইটি প্রবর্তন করেন। ১৯৯০ সালে, তিনি চট্টগ্রামে জাপানের সম্মানিক কনসুল জেনারেল হিসেবে দায়িত্ব গ্রহণ করেন এবং ২০০০ অবধি দায়িত্ব পালন করেন। পরে তিনি দ্বিতীয়  দফায় অনারারি কনসাল জেনারেলের দায়িত্ব নেন। তিনি বিশ্ব ফেডারেশন অব কনসালসের (এফআইএসিএসি) সহ-সভাপতি।
আজমির ধর্ষণ মামলা
ঘটনা
ব্ল্যাকমেইল কার্যক্রমটি ধারাবাহিকভাবে অপরাধীদের দ্বারা ঘটিত একটি শৃঙ্খলা হিসেবে আবিষ্কৃত হয়। স্থানীয় প্রভাবশালী পুরুষদের একটি নির্দিষ্ট গোষ্ঠী অল্পবয়সী মেয়েদের টার্গেট করেছিল। প্রথমে ফারুক চিশতী আজমীরের সোফিয়া সিনিয়র সেকেন্ডারি স্কুলের একটি মেয়েকে আটকে রেখে তার অশ্লীল ছবি তোলে। এরপর অভিযুক্ত মেয়েটিকে তার সহপাঠী ও বন্ধুদের কাছে ছবি পাঠানোর কথা বলে ব্ল্যাকমেইল করে। এভাবে ভয় দেখিয়ে অন্য মেয়েদের ধর্ষণ করা হয়, যৌন শোষণ করা হয় ও তাদের ছবি একটি খামারবাড়িতে তোলা হয়। চক্রটি এভাবে চলতে থাকে। গ্যাং তার কার্যক্রম সম্প্রসারণ করতে থাকে এবং ক্রমবর্ধমান মেয়েদের শিকার করে। তারা আপত্তিকর অবস্থানে মেয়েদের ছবি তোলে, ছবিগুলি ব্যবহার করে ভুক্তভোগীদের শোষণ করতে।
তদন্ত
নবজ্যোতির সম্পাদক দীনবন্ধু চৌধুরী স্বীকার করেছিলেন, যে স্থানীয় আইন প্রয়োগকারী কর্তৃপক্ষ প্রায় এক বছর আগে থেকেই এই কাণ্ড সম্পর্কে অবগত ছিল। কিন্তু তারা স্থানীয় রাজনীতিবিদদের চাপে তদন্ত বন্ধ করতে দিয়েছিল।
ভুক্তভোগী
নিহতদের অধিকাংশই হিন্দু পরিবার থেকে ছিল এবং তাদের মধ্যে কয়েকজন আইএএস এবং আইপিএস অফিসারের মেয়ে ছিল। এই ভয়াবহ মামলার সবচেয়ে খারাপ অংশ হচ্ছে ভুক্তভোগীদের ভোগান্তি। ধর্ষণের পর বেশিরভাগ ভুক্তভোগী ও তাদের পরিবারে হয়রানি এবং হুমকির সম্মুখীন হয়। পুলিশ তদন্ত অনুসারে প্রায় ৬ জন ভুক্তভোগী আত্মহত্যা করে। আজমীর মহিলা সামোহ যারা ভুক্তভোগীদের কথা তুলে ধরার চেষ্টা করেছিল তারা হুমকি পেয়ে সরে যায়। স্বল্পকালীন ট্যাবলয়েডগুলি সে সময় আজমিরের এই ভুক্তভোগীদের কথা ফলাও করে তুলে ধরে। শত শত মেয়ের গণশোষন শহরের বিবেককে আঘাত করার পরেও অনেক ভুক্তভোগীকে এই ট্যাবলয়েড এবং স্থানীয় কাগজপত্র দ্বারা আরও ব্ল্যাকমেইল করা হয়। মেয়েদের সুস্পষ্ট ছবি তাদের কাছে ছিল। এই সব ট্যাবলয়েড এবং স্থানীয় কাগজপত্রের মালিক এবং প্রকাশকরা মেয়েদের পরিবারের কাছে ছবি প্রকাশ না করার বিনিময়ে টাকা চেয়েছিল।
পরিণাম
ঘটনাটি গোটা দেশকে হতবাক করে। মানুষ রাস্তায় নেমে প্রতিবাদ করে এবং সাম্প্রদায়িক উত্তেজনা বৃদ্ধি পায়। তিনদিনের বনধ পালন করা হয় এবং ব্যাপকভাবে শোষণ ও ব্ল্যাকমেইলের খবর আসতে শুরু করে। চলমান যৌন নিপীড়নের তথ্য থাকার পরও পুলিশ কাজ না করায় সমালোচিত হয়। মামলাটি রাজনৈতিক হস্তক্ষেপে স্থগিত হয়। স্থানীয় রাজনীতিবিদরা এর কারণ হিসেবে বলে যে অভিযুক্তদের বিরুদ্ধে ব্যবস্থা নেওয়া হলে ব্যাপক সাম্প্রদায়িক উত্তেজনা দেখা দেবে।
উইলবার স্মিথ
উইলবার এডিসন স্মিথ (ইংরেজি ভাষায়: Wilbur Addison Smith) (জন্ম: ৯ই জানুয়ারি, ১৯৩৩ - মৃত্যু: ১৩ নভেম্বর, ২০২১) জনপ্রিয় আফ্রিকান ঔপন্যাসিক। তার জন্ম উত্তর রোডেশিয়ার (বর্তমানে জাম্বিয়া) ব্রোকেন হিলে। দক্ষিণ আফ্রিকায় পড়াশোনা শেষে কিছুকাল সাংবাদিকতা করেন। অ্যাকাউন্টেন্টের চাকরি করার সময়ই প্রথম উপন্যাস লিখেন। বর্তমানে লন্ডনে বসবাস করছেন। তার উপন্যাসগুলো অধিকাংশ সময়ই তিনটি সিরিজের যেকোন একটির অন্তর্ভুক্ত হয়ে থাকে। সিরিজগুলো হচ্ছে, কোর্টনি, প্রাচীন মিশর ও ব্যালান্টাইন। ২০১৪ সালের হিসাব অনুযায়ী তার প্রকাশিত ৩৫টি উপন্যাসের ১২ কোটি কপি বিক্রি হয়েছে, যার মধ্যে প্রায় আড়াই কোটি বিক্রি হয়েছে শুধু ইতালিতে।
মৃত্যু
১৩ই নভেম্বর, ২০২১, উইলবার স্মিথের ওয়েব সাইটের একটি নিউজ লেটারে তার মৃত্যুর সংবাদ প্রকাশ করা হয়। এখানে জানানো হয় স্মিথ তার ক্যাপ টাউনের বাড়িতে সে দিন সকালে আকস্মিকভাবে মৃত্যু বরন করেন। তার বয়স হয়েছিল ৮৮ বৎসর।
প্রাচীন মিশর সিরিজ
প্রাচীন মিশর সিরিজের সমস্ত বইয়ের বাংলা অনুবাদ প্রকাশিত হয়েছে।
সমালোচনা
যদিও বিভিন্ন সম্মানিত ঐতিহাসিক ও পত্রিকাগুলো স্মিথের কাজের প্রশংসা করেন। তার অন্যতম প্রধান সমালোচক মার্টিন হল তার বই জার্নাল অব সাউদার্ন আফ্রিকানস স্টাডিজে বলেন যে, উপন্যাসগুলো আফ্রিকার জাতীয়তাবাদের বিপক্ষে একপাক্ষিক ও অসম দৃষ্টিভঙ্গি ধারণ করে। অন্যান্য দাবীগুলোর মধ্যে রয়েছে, সমকামাভীত, নারীবিদ্বেষ ও জাতিবিদ্বেষের সাথে সাথে রাজনৈতিক এজেন্ডার উপস্থিতি রয়েছে উপন্যাসগুলোতে।
কওমি মাদ্রাসাসমূহের দাওরায়ে হাদিসের সনদকে মাস্টার্স ডিগ্রির সমমান প্রদান আইন, ২০১৮
আল হাইআতুল উলয়া লিল জামিআতিল কওমিয়া বাংলাদেশের অধীন কওমি মাদ্রাসাসমূহের দাওরায়ে হাদিস (তাকমিল)-এর সনদকে মাস্টার্স ডিগ্রি (ইসলামিক স্টাডিজ ও আরবি)-এর সমমান প্রদান আইন, ২০১৮ হলো ২০১৮ সালের ১৯ সেপ্টেম্বর বাংলাদেশের জাতীয় সংসদে পাস হওয়া একটি আইন। পাকিস্তান আমল থেকে কওমি মাদ্রাসার সরকারি স্বীকৃতির দাবি উঠতে থাকে। স্বাধীনতা পরবর্তী বাংলাদেশে এই দাবি আরও জোরালো হয়। ২০০৬ সালে আজিজুল হকের আন্দোলনের প্রেক্ষিতে তৎকালীন বিএনপি সরকার সরকারি স্বীকৃতির ঘোষণা দিলেও পরবর্তীতে তা বাস্তবায়ন হয় নি। ২০০৯ সালে শেখ হাসিনার নেতৃত্বাধীন আওয়ামী লীগ সরকার ক্ষমতায় আসার পর স্বীকৃতির উদ্যোগ নেয়। পরে শাহ আহমদ শফীর নেতৃত্বে স্বীকৃতি গ্রহণে সবার মধ্যে ঐক্যমত্য হলে ২০১৭ সালে শেখ হাসিনা স্বীকৃতির ঘোষণা দেন। যা ২০১৮ সালে এই আইনের মাধ্যমে আইনি বৈধতা পায়। সমালোচনা করা হয় যে, এই আইন পাসে শিক্ষা সংশ্লিষ্ট দিকে থেকে রাজনৈতিক বিবেচনা প্রাধান্য পেয়েছে এবং হেফাজতে ইসলাম বাংলাদেশের মর্জিমাফিক আইন প্রণয়ন করা হয়েছে।
প্রেক্ষাপট
থাম্ব|[[দারুল উলুম দেওবন্দ]] থাম্ব|[[দারুল উলুম হাটহাজারী]] ঔপনিবেশিক ভারতে ১৮৬৬ সালে প্রতিষ্ঠিত হয় দারুল উলুম দেওবন্দ। এই দারুল উলুম দেওবন্দকে কেন্দ্র করে সমগ্র বিশ্বে অসংখ্য কওমি মাদ্রাসা গড়ে উঠে। বঙ্গ অঞ্চলে এ ধারার প্রথম কওমি মাদ্রাসা দারুল উলুম হাটহাজারী। ১৯৪৭ সালে ঔপনিবেশিক ভারত থেকে ভারত ও পাকিস্তান নামে দুটি স্বাধীন রাষ্ট্রের সৃষ্টি হয়। পাকিস্তান আমলে সর্বপ্রথম আতহার আলী, ছিদ্দিক আহমদ, শামসুল হক ফরিদপুরী এ মাদ্রাসাগুলোর সরকারি স্বীকৃতির দাবি উত্থাপন করেন। আতহার আলী স্বীকৃতির বিল আনার জন্য শফি উসমানিকে চিঠি লিখেন, যা এখনো সংরক্ষিত আছে। বাংলাদেশের স্বাধীনতা উত্তর সময়ে আশির দশকে প্রতিষ্ঠিত হয় বেফাকুল মাদারিসিল আরাবিয়া বাংলাদেশ, যা সংক্ষেপে বেফাক নামে পরিচিত। প্রতিষ্ঠালগ্ন থেকে এটি স্বীকৃতির দাবি নিয়ে কাজ করতে থাকে। এক্ষেত্রে অগ্রগণ্য ভূমিকা পালন করেন হারুন ইসলামাবাদী, নূর উদ্দিন গহরপুরী, আবদুল জাব্বার জাহানাবাদী, আবুল ফাতাহ মুহাম্মদ ইয়াহইয়া সহ বেফাকের প্রমুখ দায়িত্বশীল ব্যক্তিবর্গ। বেফাকের প্রতিকূলতার কারণে আবদুল জাব্বার জাহানাবাদী তরুণদের মাধ্যমে স্বীকৃতির দাবি জোরালো করার চিন্তা করেন। ফলশ্রুতিতে নব্বইয়ের দশকে তার পৃষ্ঠপোষকতায় গড়ে উঠে ‘বাংলাদেশ কওমি মাদ্রাসা পরিষদ’ ও ‘কওমি মাদ্রাসা ছাত্র পরিষদ’। স্বীকৃতির দাবিতে জনমত তৈরির জন্য এই দুই সংগঠন ক্ষুদ্র পরিসরে প্রচার কাজ শুরু করে। ১৯৯২ সালের ২৯ মার্চ ঢাকা জেলা ক্রীড়া সমিতি মিলনায়তনে আয়োজিত ইসলামী ছাত্র মজলিসের কলেজ প্রতিনিধি সম্মেলনে কওমি মাদ্রাসা শিক্ষার সরকারি স্বীকৃতি সহ ১৩ দফা জাতীয় শিক্ষা দাবি উত্থাপন করা হয়। পরবর্তীতে সেই দাবিতে এক লক্ষ স্বাক্ষর সংগ্রহ করে তৎকালীন বিএনপি সরকারের শিক্ষামন্ত্রী বরাবর জমা দেয়া হয়। ২০০৫ সালের ১৫ এপ্রিল আজিজুল হক পল্টন ময়দানে ‘কওমি মাদ্রাসা জাতীয় ছাত্র কনভেশন’ আয়োজন করে স্বীকৃতির দাবি তুলে ধরেন।
থাম্ব|[[যায়যায়দিন|দৈনিক যায়যায়দিনে প্রকাশিত অনশন ও অবস্থান কর্মসূচির সংবাদ]]পরের বছর ২০০৬ সালের ১৬ আগস্ট থেকে ২০ আগস্ট পর্যন্ত তিনি ঢাকার মুক্তাঙ্গনে লাগাতার ৫ দিন অনশন ও অবস্থান কর্মসূচি পালন করেন। ৫ম দিন তৎকালীন প্রধানমন্ত্রী খালেদা জিয়া তার কার্যালয়ে একটি ওলামা সম্মেলন ডেকে কওমি মাদ্রাসার দাওরায়ে হাদিসের সনদকে মাস্টার্সের সমমান ঘোষণার আশ্বাস দিলে তিনি অবস্থান কর্মসূচি স্থগিত করেন। আজিজুল হকের এ কর্মসূচির ফলে স্বীকৃতির দাবি সর্বত্র ছড়িয়ে পড়ে এবং ব্যাপক জনমত তৈরি হয়। তার সাথে উবায়দুল হক, মুহিউদ্দীন খান, ফজলুল হক আমিনী, সৈয়দ ফজলুল করিম প্রমুখ একাত্মতা ঘোষণা করেন। কওমি মাদ্রাসার স্বকীয়তা রক্ষার প্রশ্নে আপোষহীন অবস্থান নেন মুফতি আব্দুর রহমান। খালেদা জিয়া তার সরকারের মেয়াদ শেষ হওয়ার পূর্ব মূহুর্তে কওমি সনদের রাষ্ট্রীয় স্বীকৃতির ঘোষণা দেন এবং ২০০৬ সালের ২০ ডিসেম্বর মন্ত্রণালয় এসংক্রান্ত গেজেটও প্রকাশ করে। তবে সেটি বাস্তবায়নের কোনো সুনির্দিষ্ট পদক্ষেপ গ্রহণের সময় বা সুযোগ ঐ সরকার পায়নি৷ তখন বিরোধী দল আওয়ামী লীগ এ দাবির সাথে একমত ছিলেন না। ২০০৯ সালে আওয়ামী লীগ সরকার গঠন করলে আওয়ামী লীগের ঘনিষ্ঠ হিসেবে পরিচিত ফরীদ উদ্দীন মাসঊদ ও রুহুল আমিনের মাধ্যমে এই স্বীকৃতির দাবি আবার সামনে আসে। শেখ হাসিনা ক্ষমতায় আসার পর প্রথমে ২৫ সদস্য এবং পরে ৬২ সদস্যের আলেমদের প্রতিনিধিদল তার সাথে সাক্ষাৎ করে কওমি মাদ্রাসার শিক্ষা সনদের স্বীকৃতির দাবি জানায়। প্রতিনিধিদলে আজিজুল হক ও শাহ আহমদ শফীও ছিলেন। ২০০৯ সাল থেকেই প্রধানমন্ত্রী আলেমদের সঙ্গে যে আলোচনার সূত্রপাত করেন, সেটি ২০১০ সালে গ্রহণ করা শিক্ষানীতিতেও স্থান পায়। ২০১২ সালে কওমি সনদের স্বীকৃতি বাস্তবায়নে শাহ আহমদ শফীর নেতৃত্বে বাংলাদেশ কওমি মাদ্রাসা শিক্ষা কমিশন গঠন করে সরকার। নানা প্রতিকূলতার কারণে কমিশনের কার্যক্রম বাধাগ্রস্ত হয়। পরিশেষে ২০১৬ সালের ১০ ডিসেম্বর হাটহাজারী মাদ্রাসায় শাহ আহমদ শফীর সঙ্গে দেশের শীর্ষস্থানীয় আলেমদের এক বৈঠক অনুষ্ঠিত হয়। সে বৈঠকে কওমি মাদ্রাসার স্বকীয়তা পূর্ণমাত্রায় বজায় রেখে দারুল উলুম দেওবন্দের মূলনীতির আলোকে কওমি সনদের স্বীকৃতি গ্রহণ করার সিদ্ধান্ত হয়।
ইতিহাস
থাম্ব|[[শাহ আহমদ শফী]] আলেমদের ঐক্যমতের পর ২০১৭ সালে ১১ এপ্রিল শাহ আহমদ শফীর নেতৃত্বে দেশের শীর্ষ আলেমরা প্রধানমন্ত্রী শেখ হাসিনার সঙ্গে সাক্ষাৎ করলে প্রধানমন্ত্রী আনুষ্ঠানিকভাবে কওমি সনদের স্বীকৃতির ঘোষণা প্রদান করেন। ১৩ এপ্রিল শিক্ষা মন্ত্রণালয় থেকে এসংক্রান্ত গেজেট প্রকাশিত হয়। প্রজ্ঞাপন জারির পর আল হাইআতুল উলয়া লিল জামিআতিল কওমিয়া বাংলাদেশের অধীনে অভিন্ন প্রশ্নে ১৫ মে প্রথমবারের মতো সারা দেশে মোট ২১৮টি কেন্দ্রে দাওরায়ে হাদিস পরীক্ষা অনুষ্ঠিত হয়। ২০১৮ সালের ১৩ আগস্ট এই আইনের খসড়ার অনুমোদন দেয় মন্ত্রিসভা। ১০ সেপ্টেম্বর প্রথমবার তা সংসদে তোলা হয়। ১৯ সেপ্টেম্বর বিলের ওপর দেওয়া জনমত যাচাই, বাছাই কমিটিতে পাঠানো এবং সংশোধনী প্রস্তাবগুলোর নিষ্পত্তি শেষে কণ্ঠভোটে বিলটি পাস হয়। ৮ অক্টোবর রাষ্ট্রপতির সম্মতিলাভের পর এটি আইনে পরিণত হয়। আইনটি পাসের জন্য ২০১৮ সালের ৪ নভেম্বর শুকরানা মাহফিল আয়োজনের মাধ্যমে প্রধানমন্ত্রী শেখ হাসিনাকে সংবর্ধনা প্রদান করা হয়।
বিশ্লেষণ
এই আইনে ২০১৭ সালের ১৩ এপ্রিল জারি করা প্রজ্ঞাপনের আলোকে আল হাইআতুল উলয়া লিল জামিআতিল কওমিয়া বাংলাদেশ নামে একটি কমিটির বিধান রাখা হয়েছে। এই কমিটি স্থায়ী কমিটি বলে বিবেচিত হবে এবং তা দলীয় রাজনীতির ঊর্ধ্বে থাকবে। এই কমিটির নিবন্ধিত মাদ্রাসাগুলোর দাওরায়ে হাদিসের সনদ মাস্টার্সের সমমান বলে বিবেচিত হবে। কওমি মাদ্রাসার সর্বোচ্চ স্তরকে স্বীকৃতি দেওয়া হলেও এ ক্ষেত্রে সরকারের কোনো নিয়ন্ত্রণ বা নজরদারির ব্যবস্থা রাখা হয়নি। শুধুমাত্র উক্ত কমিটির কার্যক্রম সম্পর্কে সময়-সময় শিক্ষা মন্ত্রণালয়কে অবহিত করবে। এই কমিটির অধীনে ছয়টি কওমি মাদ্রাসা শিক্ষা বোর্ড থাকবে। সেগুলো হলো: বেফাকুল মাদারিসিল আরাবিয়া বাংলাদেশ, বেফাকুল মাদারিসিল কওমিয়া গওহরডাঙ্গা বাংলাদেশ, আঞ্জুমানে ইত্তেহাদুল মাদারিস বাংলাদেশ, আযাদ দ্বীনী এদারায়ে তালীম বাংলাদেশ, তানযীমুল মাদারিসিদ দ্বীনিয়া বাংলাদেশ ও জাতীয় দ্বীনি মাদ্রাসা শিক্ষাবোর্ড বাংলাদেশ। এই কমিটির মাধ্যমে নিবন্ধিত কওমি মাদ্রাসাগুলোতে দারুল উলুম দেওবন্দের নীতি, আদর্শ ও পাঠ্যসূচি অনুসারে দাওরায়ে হাদিসের শিক্ষা পরিচালিত হবে। এই আইন সমগ্র বাংলাদেশে দারুল উলুম দেওবন্দের নীতি, আদর্শ ও পাঠ্যসূচি অনুসরণে পরিচালিত কওমি মাদ্রাসাগুলোর দাওরায়ে হাদিসের (তাকমিল) ক্ষেত্রে প্রযোজ্য হবে।
প্রতিক্রিয়া
২০১৭ সালের ১১ এপ্রিল শেখ হাসিনার ঘোষণার পর এটিকে হেফাজতে ইসলামের কাছে ‘নতি স্বীকার’ হিসেবে দেখিয়ে বিভিন্ন বাম সংগঠন এবং সুশীল সমাজের একটি অংশ এর সমালোচনা করে। বাংলাদেশ কমিউনিস্ট পার্টি এটিকে আত্মঘাতী সিদ্ধান্ত হিসেবে উল্লেখ করে। আলিয়া মাদ্রাসার একটি অংশ এর মাধ্যমে রাষ্ট্রের গুরুত্বপূর্ণ স্থানে জঙ্গিবাদ গেঁড়ে বসতে পারে বলে আশঙ্কা প্রকাশ করে এই সিদ্ধান্তকে অবিবেচনাপ্রসূত অ্যাখ্যা দিয়ে আদালতে যাওয়ার ঘোষণা দেন। বাংলাদেশ উদীচী শিল্পীগোষ্ঠী বলেন, শেখ হাসিনা আওয়ামী লীগকে পরাজিত করেছেন। প্রধান বিরোধী দল বিএনপির সভানেত্রী খালেদা জিয়া তার আমলে স্বীকৃতির বিষয়টি স্মরণ করে দিয়ে বলেন, শেখ হাসিনা ধর্ম নিয়ে রাজনীতি করছে এবং এর মাধ্যমে আলেমদের ধোঁকা দিচ্ছে। বাংলাদেশ ছাত্র ইউনিয়নের এক বিবৃতিতে প্রধানমন্ত্রীর ওই সিদ্ধান্তকে মুক্তিযুদ্ধের চেতনাবিরোধী এবং সংবিধানের মৌল চেতনার সাথে সাংঘর্ষিক বলা হয়। সরকারের শরীক দল জাতীয় সমাজতান্ত্রিক দল আপত্তি জানিয়ে বলে সামান্য ছাড় দেওয়া হলে তারা আবারও বাংলাদেশ রাষ্ট্র ও সংবিধানের বিরুদ্ধে যুদ্ধ ঘোষণা করবে। তবে এসব সমালোচনার পরিপ্রেক্ষিতে ক্ষমতাসীন আওয়ামী লীগের সাধারণ সম্পাদক ওবায়দুল কাদের এটিকে বিদ্যমান বাস্তবতা হিসেবে বর্ণনা করে বলেন এতে ‘আপসের’ কোনো বিষয় নেই।
বিলটি পাসের সময় জাতীয় পার্টির সাংসদ সেলিম উদ্দিন বলেন, ‘মনে হচ্ছে এই আইনে সরকারের নিয়ন্ত্রণ প্রতিষ্ঠিত হয়নি। মনে হচ্ছে চাপের মধ্যে বা যেমন খুশি তেমনভাবে এটি করা হয়েছে। এই বিলটি নিয়ে বিশেষজ্ঞ পর্যায়ে আলোচনার প্রয়োজন আছে।’ শামীম হায়দার পাটোয়ারী বলেন, ‘আইনে সরকার বা শিক্ষা মন্ত্রণালয়ের নিয়ন্ত্রণের কোনো সুযোগ রাখা হয়নি। হয়তো এর কারণ দেওবন্দের কারিকুলাম অক্ষুণ্ন রাখার স্বার্থে এটি করা হয়েছে।’ তবে তিনি এই আইন প্রণয়নের উদ্যোগকে সাধুবাদ জানান। জাতীয় পার্টির আরেক সাংসদ কাজী ফিরোজ রশীদ বলেন, এটি একটি ঐতিহাসিক বিল। আমরা সম্পূর্ণভাবে একমত। আমি যাচাই বাছাইয়ের পক্ষে নই, আমি চাই বিলটি অবিলম্বে পাস করা হোক।’
বিলটি পাসের পর আব্দুল হালিম বুখারী, শাহ আহমদ শফী, সুলতান যওক নদভী, মাহমুদুল হাসান, ফরীদ উদ্দীন মাসঊদ, মিজানুর রহমান সাঈদ, আরশাদ রাহমানি সহ প্রমুখ নেতৃস্থানীয় আলেম স্বাগত জানিয়েছে।
বিজনেস লাইন
বিজনেস লাইন বা দ্য হিন্দু বিজনেস লাইন হ'ল একটি ভারতীয় ব্যবসায়িক পত্রিকা যা কাস্তুরি অ্যান্ড সন্স কর্তৃক প্রকাশিত, ভারতের চেন্নাইতে অবস্থিত দ্য হিন্দু পত্রিকাটির প্রকাশক। সংবাদপত্রটি সাপ্তাহিক বিশেষে কৃষি, বিমান পরিবহন, মোটরগাড়ি, তথ্যপ্রযুক্তি এর মতো শিল্পকে অগ্রাধিকার দিয়ে থাকে।
সংবাদপত্রটি ভারতজুড়ে ১৭টি কেন্দ্র থেকে মুদ্রিত হয়। ২০১৬ সালে অডিট ব্যুরো অফ সার্কুলেশন অনুসারে বিজনেস লাইনের দৈনিক প্রচলন রয়েছে ১,১৭,০০০ অনুলিপি।
মুসলিহুদিন চেক্রেকচিয়া মসজিদ
মুসলিহুদিন চেক্রেকচিয়া মসজিদ,সারাজেভোর দ্বিতীয় প্রাচীনতম গম্বুজ মসজিদ। এটি ১৫২৬ সালে নির্মাণ করা হয়েছিল। শহরের বাশচার্সিজা এলাকায় কোভাচের পাদদেশে (শহরের পুরানো বাণিজ্য কেন্দ্রের কেন্দ্র) এর অবস্থান। ।ভাকুদ থেকে (ধর্মীয়, মানবিক, শিক্ষাগত, বা অন্যান্য উদ্দেশ্যে সম্পদের নথিপত্র) মসজিদের প্রতিষ্ঠাতা, ইশাকের পুত্র হাজ্জি মুস্তাফা, তার নির্মাতা চেক্রেকচিযয়া নামে লোকেদের কাছে পরিচিত। এটি সারায়েভোতে লিখিত প্রাচীনতম পরিচিত মূল নথিও। vakufnam, মসজিদ প্রতিষ্ঠা ও নির্মাণের ক্ষেত্রে লেখা আছে: "যখন একজন মানুষ মারা যায়, তখন তিনটি জিনিস ছাড়া তার কাজ শেষ হয়ে যায়: সে যে জ্ঞান এবং দক্ষতা ব্যবহার করে, তার জন্য প্রার্থনাকারী ভাল সন্তান এবং তার স্থায়ী সাদাকা।" - অনুবাদক মেহমেদ হ্যান্ডজিক
২০০৪ সাল থেকে, মসজিদটি বসনিয়া ও হার্জেগোভিনার জাতীয় স্মৃতিসৌধ সংরক্ষণ কমিশনের সুরক্ষার অধীনে রয়েছে। ২থেকে ৮ নভেম্বর ২০০৪ পর্যন্ত অনুষ্ঠিত অধিবেশনে জাতীয় স্মৃতিসৌধ সংরক্ষণের কমিশন এই সিদ্ধান্ত নিয়েছে: জেইনেপ আহুনবে, আমরা হাদজিমুহামেডোভিচ (চেয়ার), দুবরাভকো লোভরেনোভিচ, লিজিলজানা সেভো এবং টিনা উইক, যিনি মসজিদ ঘোষণা করেছিলেন বসনিয়া ও হার্জেগোভিনার জাতীয় স্মৃতিস্তম্ভ।  বর্তমানে এর বাণিজ্যিক অতীতের সাথে এর যোগসূত্র রয়ে গেছে কারণ এটি দোকান দিয়ে ঘেরা।
অক্টোবর ২০১৮
অক্টোবর ২০১৮-এ বিশ্বব্যাপী সংঘটিত ঘটনার সংক্ষিপ্ত-সার।
জলপাইগুড়ি বিভাগ
জলপাইগুড়ি বিভাগ পশ্চিমবঙ্গের উত্তরভাগের পাঁচটি জেলা নিয়ে গঠিত একটি প্রশাসনিক অঞ্চল। এই বিভাগের অন্তর্গত জেলাগুলি হল – জলপাইগুড়ি এই জেলার বিভাগীয় সদর।
অর্জুনতলা মসজিদ
এটি একটি আয়াতাকার ৩ গম্বুজ বিশিষ্ট মসজিদ যার দৈর্ঘ্য ১১.৬ মিটার এবং প্রস্থ ৬ মিটার। মসজিদের পশ্চিম দেয়ালে ৩টি মিহরাব আছে, মসজিদের এক শিলালিপি অনুসারে এর নির্মানকাল ১৭৮৮ সাল।
আল-মিনহাল একাডেমি
আল-মিনহাল একাডেমি মার্কিন যুক্তরাষ্ট্রের নিউ জার্সি অঙ্গরাজ্যের দক্ষিণ প্লেনফিল্ডে অবস্থিত একটি ইসলামি শিক্ষাপ্রতিষ্ঠান। প্রতিষ্ঠানটি প্রাক-কিন্ডারগার্টেন থেকে দ্বাদশ শ্রেণি পর্যন্ত শিক্ষার্থীদের পাঠদান করায়। আল-মিনহাল একাডেমিতে একটি মসজিদ রয়েছে।
২০১৩-১৪ শিক্ষাবর্ষ হিসাবে বিদ্যালয়ে একজন শিক্ষার্থী-শিক্ষক অনুপাত ৭.০ঃ ১ এবং বিদ্যালয়ে তখন ২৮৫ জন শিক্ষার্থী (প্রাক-কিন্ডারগার্টেনে ৩৪ জন) এবং ৪১ জন শিক্ষক (এফটিই ভিত্তিতে) ছিলেন। বিদ্যালয়ের শিক্ষার্থীদের ৯৬.৫% এশিয়ান এবং ৩.৫% কৃষ্ণাঙ্গ ছিল।
একাডেমির উচ্চ বিদ্যালয়ের স্নাতকদের ৭৫% এরও বেশি শিক্ষার্থীরা কুরআনের হাফেয। একাডেমিটি এনপিএসএএ দ্বারা স্বীকৃত, যেটি কার্যক্রমের প্রথম বছরে ১,৩০,০০০ এরও বেশি স্বাধীন বেসরকারী স্কুলকে অনুমোদন দিয়েছে।
চীন প্রযুক্তি বিশ্ববিদ্যালয়
ইতিহাস
বিশ্ববিদ্যালয়টি ১৯৬৫ সালে "চীনা পৌরসভা ভোকেশনাল বিদ্যালয়" হিসেবে প্রতিষ্ঠিত হয়। ১৯৮৩ সালে, স্কুলটির নাম পরিবর্তন করে "চীন শিল্প ও বাণিজ্যিক ব্যবস্থাপনা জুনিয়র কলেজ" রাখা হয়। ২০০০ সালে, স্কুলটির নাম আবার পরিবর্তন করে "চুং কুও প্রযুক্তি ইনস্টিটিউট" রাখা হয়। অবশেষে, ২০০৫ সালে স্কুলটি বিশ্ববিদ্যালয়ের মর্যাদায় উন্নীত হয় এবং একই বছরের ১ আগস্ট, এটির নাম পরিবর্তন করে "চীন প্রযুক্তি বিশ্ববিদ্যালয়" রাখা হয়।
ক্যাম্পাস
বিশ্ববিদ্যালয়টি দুটি ক্যাম্পাসে বিভক্ত, এগুলো হলো তাইপেই ক্যাম্পাস এবং সিনচু ক্যাম্পাস। তাইপেই ক্যাম্পাসটি ৫ হেক্টর এলাকা জুড়ে বিস্তৃত এবং সিনচু ক্যাম্পাস ১৪ হেক্টরেরও বেশি বিস্তৃত।
পরিবহন
তাইপেই মেট্রোর ওয়ানফাং হাসপাতাল স্টেশন থেকে পশ্চিমে হাঁটা দূরত্বের মধ্যে বিশ্ববিদ্যালয়ের তাইপেই ক্যাম্পাস অবস্থিত। তাইওয়ান রেলওয়ের বেইহু স্টেশন থেকে দক্ষিণে হাঁটা দূরত্বের মধ্যে বিশ্ববিদ্যালয়ের সিনচু ক্যাম্পাস অবস্থিত।
২০০০ গ্রীষ্মকালীন অলিম্পিকে নেপাল
নেপাল, অস্ট্রেলিয়ার সিডনিতে অনুষ্ঠিত ২০০০ গ্রীষ্মকালীন অলিম্পিকে অংশগ্রহণ করে।
সাঁতার
মহিলাদের ৫০ মিটার ফ্রিস্টাইল
ওয়েস ব্রাউন
ওয়েসলি "ওয়েস" মাইকেল ব্রাউন (জন্ম অক্টোবর ১৩, ১৯৭৯ লংসাইট, ম্যানচেস্টার) একজন ইংরেজ ফুটবল খেলোয়াড়, যিনি ম্যানচেস্টার ইউনাইটেড ক্লাবের পক্ষে প্রিমিয়ার লিগে খেলে থাকেন। শৈশবে ওয়েস ফ্লেচার মস রেঞ্জার্স দলে খেলতেন।
কালীচরণপুর ইউনিয়ন
কালীচরণপুর ইউনিয়ন বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৫৪.৩৯ কিমি২ (২১.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৫,৫৬০ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১২টি।
ভাষা
ভাষা ধারণাটির কোন সুনির্দিষ্ট, যৌক্তিক ও অবিতর্কিত সংজ্ঞা দেয়া কঠিন, কেননা যেকোন কিছুর সংজ্ঞা ভাষার মাধ্যমেই দিতে হয়। তাই ভাষার আত্মসংজ্ঞা প্রদান দুরূহ। তবে ভাষার একটি কার্যনির্বাহী সংজ্ঞা হিসেবে বলা যায় যে ভাষা মানুষের মস্তিষ্কজাত একটি মানসিক ক্ষমতা যা অর্থবাহী বাকসংকেতে রূপায়িত (বাগযন্ত্রের মাধ্যমে ধ্বনিভিত্তিক রূপে বা রূপে) হয়ে মানুষের মনের ভাব প্রকাশ করতে এবং একই সমাজের মানুষের মধ্যে যোগাযোগ স্থাপনে সহায়তা করে। মানুষ তার মনের ভাব অন্যের কাছে প্রকাশ করার জন্য কণ্ঠধ্বনি এবং হাত, পা, চোখ ইত্যাদি অঙ্গ-প্রত্যঙ্গের সাহায্যে ইঙ্গিত করে থাকে। কণ্ঠধ্বনির সাহায্যে মানুষ যত বেশি পরিমাণ মনোভাব প্রকাশ করতে পারে ইঙ্গিতের সাহায্যে ততটা পারে না। আর কণ্ঠধ্বনির সহায়তায় মানুষ মনের সূক্ষ্মাতিসূক্ষ্ম ভাবও প্রকাশ করতে সমর্থ হয়। কণ্ঠধ্বনি বলতে মুখগহ্বর, কণ্ঠ, নাসিকা ইত্যাদির সাহায্যে উচ্চারিত বোধগম্য ধ্বনি বা ধ্বনি সৃষ্টি হয় বাগ্যন্ত্রের দ্বারা। গলনালি, মুখবিবর, কণ্ঠ, জিহ্বা, তালু, দন্ত, নাসিকা ইত্যাদি বাক্প্রত্যঙ্গকে এক কথায় বলে বাগযন্ত্র। এই বাগযন্ত্রের দ্বারা উচ্চারিত অর্থবোধক ধ্বনির সাহায্যে মানুষের ভাব প্রকাশের মাধ্যমকে ভাষা বলে। সকল মানুষের ভাষাই বাগযন্ত্রের দ্বারা সৃষ্ট। তবুও একই ধ্বনি বা ধ্বনিসমষ্টির অর্থ বিভিন্ন মানবগোষ্ঠীর ক্ষেত্রে বিভিন্ন রকম হতে পারে। এ কারণে বিভিন্ন মানবগোষ্ঠীর জন্য আলাদা আলাদা ভাষার সৃষ্টি হয়েছে। মানুষের কণ্ঠনিঃসৃত বাক্ সংকেতের সংগঠনকে ভাষা বলা হয়। অর্থাৎ বাগযন্ত্রের দ্বারা সৃষ্ট অর্থবোধক ধ্বনির সংকেতের সাহায্যে মানুষের ভাব প্রকাশের মাধ্যমই হলো ভাষা। দেশ, কাল ও পরিবেশভেদে  ভাষার পার্থক্য ও পরিবর্তন ঘটে। বিভিন্ন প্রাকৃতিক পরিবেশে অবস্থান করে মানুষ আপন মনোভাব প্রকাশের উদ্দেশ্যে বিভিন্ন বস্তু ও ভাবের  জন্য বিভিন্ন ধ্বনির সাহায্যে শব্দের সৃষ্টি করেছে। সেসব শব্দ মূলত নির্দিষ্ট পরিবেশে মানুষের বস্তু ও ভাবের প্রতীক  (Symbol) মাত্র। এ জন্যই আমরা বিভিন্ন দেশে বিভিন্ন ভাষার ব্যবহার দেখতে পাই। সে ভাষাও আবার বিভিন্ন সময়ে বিভিন্নভাবে উচ্চারিত হয়ে এসেছে। ফলে এ শতকে মানুষ তার দৈনন্দিন জীবনে যে ভাষা ব্যবহার করে, হাজার বছর আগেকার মানুষের ভাষা ঠিক এমনটি ছিল না।বর্তমান পৃথিবীতে ৭,০৯৯ টি ভাষা প্রচলিত আছে।(তথ্য সূত্রঃ ইথনোলগ ২০তম সংস্করণ)।তার মধ্যে বাংলা একটি ভাষা। ভাষাভাষী জনসংখ্যার দিক দিয়ে বাংলা পৃথিবীর চতুর্থ বৃহৎ মাতৃভাষা। বাংলাদেশের অধিবাসীদের মাতৃভাষা বাংলা। বাংলাদেশ ছাড়াও পশ্চিমবঙ্গের জনসাধারণ এবং ত্রিপুরা, বিহার, উড়িষ্যা ও আসামের কয়েকটি অঞ্চলের মানুষের ভাষা বাংলা। এ ছাড়া যুক্তরাষ্ট্র ও যুক্তরাজ্যসহ বিশ্বের অনেক দেশে বাংলা ভাষাভাষী  জনগণ রয়েছে। বর্তমানে পৃথিবীতে প্রায় ত্রিশ কোটি লোকের মুখের ভাষা বাংলা।ভাষা মানুষে-মানুষে যোগাযোগের প্রধানতম বাহন। ভাষার কতটুকু মানুষের কোন জন্মগত বৈশিষ্ট্য আর কতটুকু পরিবেশনির্ভর সে ব্যাপারে আধুনিক ভাষাবিজ্ঞানীদের মতভেদ আছে। তবে সবাই একমত যে স্বাভাবিক মানুষমাত্রেই ভাষা অর্জনের মানসিক ক্ষমতা নিয়ে জন্মায়, এবং একবার ভাষার মূলসূত্রগুলি আয়ত্ত করে ফেলার পর বাকী জীবন ধরে মানুষ তার ভাষায় অসংখ্য নতুন নতুন বাক্য সৃষ্টি করতে পারে। এরকম অসীম প্রকাশক্ষমতাসম্পন্ন ভাষা একান্তই একটি মানবিক বৈশিষ্ট্য; মানুষ ছাড়া আর কোন প্রাণী এই ক্ষমতার অধিকারী নয়। প্রতিটি মানুষ ভাষা আয়ত্ত করার সহজাত বৈশিষ্ট্য নিয়ে জন্ম নেয় এবং ঐ মানুষটি যে নির্দিষ্ট ঐতিহাসিক পর্যায়ের নির্দিষ্ট ভৌগোলিক পরিবেশ-বেষ্টিত ভাষিক সমাজের অন্তর্গত, সেই সমাজে সে দৈনন্দিন ভাষাপ্রয়োগের মাধ্যমে তার নিজস্ব ভাষাজ্ঞান বিকশিত করে।
ভাষা মূলত বাগযন্ত্রের মাধ্যমে কথিত বা "বলা" হয়, কিন্তু একে অন্য মাধ্যমে তথা লিখিত মাধ্যমেও প্রকাশ করা সম্ভব। এছাড়া প্রতীকী ভাষার মাধ্যমেও ভাবের আদান-প্রদান হতে পারে। ভাষার একটি গুরুত্বপূর্ণ বৈশিষ্ট্য হল একটি ভাষিক প্রতীক এবং এর দ্বারা নির্দেশিত অর্থের মধ্যকার সম্পর্ক যাদৃচ্ছিক। একই বস্তু বা ধারণা কেন বিভিন্ন ভাষায় ভিন্ন ধরনের ধ্বনিসমষ্টি দ্বারা নির্দেশিত হয় (যেমন - একটি গৃহপালিত চতুষ্পদ প্রাণীর নাম বাংলা ভাষায় "গরু", ইংরেজি ভাষায় "Cow" কাও, ফরাসি ভাষায় "Vache" ভাশ্‌, ইত্যাদি কেন হয়), তার পেছনে একেকটি ভাষার বক্তাসমাজের ভেতর সমঝোতার ভিত্তিতে গড়ে ওঠা রীতিনীতি ছাড়া আর কোন কারণ নেই। মানুষের ভাষার সাথে অন্য প্রাণীদের যোগাযোগের "ভাষার" একটা বড় পার্থক্য হল ভাষার সাহায্যে মানুষ বিভিন্ন ধরনের বিষয় নিয়ে আলোচনা করতে পারে, যা প্রাণীরা পারে না। যেমন - মৌমাছিদের নাচ কেবল মধু আহরণের সুবিধার জন্যই কাজে লাগে। আর উল্লুক জাতীয় বানরদের ভাষিক দক্ষতা অন্যান্য প্রাণীদের চেয়ে বেশি হলেও বিজ্ঞানীরা দেখেছেন যে সামগ্রিকভাবে তাদের ভাষা একটি দুই বছরের মনুষ্য শিশুর ভাষার চেয়ে উন্নত নয়।
ব্যাকরণের প্রকারভেদ
ভাষার ব্যাকরণ বিভিন্ন রকম হতে পারে। বর্ণনামূলক ব্যাকরণে ভাষার বক্তার অচেতন ভাষিক জ্ঞানের একটি বিবরণ দেওয়ার চেষ্টা করা হয়। এটি ভাষার বক্তার মানসিক ব্যাকরণের একটি মডেল হিসেবে গণ্য করা যায়। বিধানমূলক ব্যাকরণে ভাষার ব্যাকরণ কী রকম হওয়া উচিত, তার বিধিবিধান দেয়ার চেষ্টা করা হয়। অনেক সময় বিদেশী ভাষা শেখানোর উদ্দেশ্যে শিক্ষামূলক ব্যাকরণ লেখা হয়।
বিশ্বজনীন ব্যাকরণ
ভাষাবিজ্ঞানীরা বিশ্বের হাজার হাজার ভাষা নিয়ে গবেষণা করে বের করেছেন যে এদের মধ্যে বহু পার্থক্য থাকলেও এই পার্থক্যের পরিমাণ সীমিত। সব ভাষার ব্যাকরণেই কিছু বিশ্বজনীন অংশ আছে। ভাষাবিজ্ঞানীরা ভাষাসমূহের এই বিশ্বজনীন বৈশিষ্ট্যগুলিকে কতগুলি নিয়মনীতির সাহায্যে ব্যাখ্যা করার চেষ্টা করছেন। এই নিয়মনীতিগুলির সমষ্টিগত নাম দেয়া হয়েছে বিশ্বজনীন ব্যাকরণ। ভাষাবিজ্ঞানীরা মনে করেন, বিশ্বজনীন ব্যাকরণ সব ভাষার ব্যাকরণের ভিত্তি হিসেবে কাজ করে এবং এর মানুষের সহজাত ভাষা অর্জন ক্ষমতার সরাসরি সম্পর্ক আছে।
শিশুদের ভাষা অর্জনের পদ্ধতি বিশ্বজনীন ব্যাকরণের অস্তিত্বের সাক্ষ্য দেয়। শিশুদেরকে জোর করে ভাষা শেখানো লাগে না। যেকোন মানব ভাষার উন্মুক্ত সংস্পর্শে আসলেই শিশুরা দ্রুত তা শিখে ফেলতে পারে। শিশুরা কতগুলি নির্দিষ্ট ধাপে ভাষা শেখে। খুব কম বয়সেই ভাষা অর্জনের প্রক্রিয়াটি শুরু হয়। চার বা পাঁচ বছর বয়সের মধ্যেই শিশুরা ভাষার সম্পূর্ণ ব্যাকরণ (এখানে ব্যাকরণ বলতে স্কুলপাঠ্য ব্যাকরণ বই নয়, ভাষার বাক্য গঠনের অন্তর্নিহিত মানসিক নিয়মগুলি বোঝানো হয়েছে) আয়ত্ত করে ফেলে। এ থেকে বোঝা যায় যে, শিশুরা বংশগতভাবেই ভাষা অর্জন ও ব্যবহারের ক্ষমতা নিয়ে জন্মায়, এবং এই ক্ষমতা বিশ্বজনীন ব্যাকরণের অংশ।
বধির শিশুরা প্রতীকী ভাষা শেখার ক্ষেত্রেও অনুরূপ দক্ষতা দেখায়। অর্থাৎ ভাষা অর্জনের ক্ষেত্রে ধ্বনি শোনা বা উৎপাদন করা পূর্বশর্ত নয়। প্রতীকী ভাষাগুলি দৃষ্টি ও ইঙ্গিতভিত্তিক হলেও এগুলি কথ্য ভাষাগুলির চেয়ে কোন অংশে অনুন্নত বা গাঠনিক দিক থেকে কম জটিল নয়।
ক্লদ নিউবেরি
ক্লদ নিউবেরি (Claude Newberry; জন্ম: ১৮৮৯ - মৃত্যু: ১ আগস্ট, ১৯১৬) কেপ উপনিবেশের পোর্ট এলিজাবেথে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ থেকে ১৯১৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট কিংবা লেগ-ব্রেক বোলিং করতেন। এছাড়াও, নিচেরসারিতে ডানহাতে ব্যাটিং করতেন ক্লদ নিউবেরি।
ভাষা
ভাষার বিশ্বজনীন বৈশিষ্ট্যসমূহ
ভাষাকে যদি কেবলমাত্র যোগাযোগের একটি উপায় হিসেবে সংজ্ঞায়িত করা হয়, তাহলে এটি মানুষের একান্ত নিজস্ব কোনও বৈশিষ্ট্য হিসেবে গণ্য করা যায় না। কিন্তু প্রকৃতপক্ষে মানুষের ভাষার এমন কিছু বৈশিষ্ট্য আছে, যা অন্য প্রাণীদের যোগাযোগ ব্যবস্থাগুলিতে দেখা যায় না। মানুষের ভাষার সবচেয়ে বড় বৈশিষ্ট্য হল তার সৃষ্টিশীলতা বা সঞ্জননী ক্ষমতা, অর্থাৎ মৌলিক ভাষিক এককগুলিকে (ধ্বনি, ধ্বনিদল, রূপমূল, শব্দ) সংযুক্ত করে অসীম সংখ্যক বৈধ বাক্য সৃষ্টির ক্ষমতা, যে বাক্যগুলির অনেকগুলিই হয়ত আজও কেউ বলেনি বা শোনেনি।
ক্লদ নিউবেরি
শৈশবকাল
ক্লদ নিউবেরি’র জীবন সম্পর্কে খুব কমই জানা গেছে। তার প্রকৃত জন্ম তারিখও অজানা। শিশুকালে বাবা-মা’র কাছ থেকে পরিত্যক্ত হবার পর এস্তার রবার্টস নাম্নী এক মাসীর তত্ত্বাবধানে শৈশবকাল অতিবাহিত করেছিলেন ক্লদ নিউবেরি।
ভাষা
ভাষার বিশ্বজনীন বৈশিষ্ট্যসমূহ
ভাষাবিজ্ঞানীরা ভাষা সম্পর্কে গবেষণা করে অনেকগুলি সত্য বের করেছেন, যেগুলি সব ভাষার জন্য প্রযোজ্য:
ক্লদ নিউবেরি
ঘরোয়া ক্রিকেট
পেস বোলার হিসেবে ক্রিকেট খেলায় আবির্ভূত হয়েছিলেন ক্লদ নিউবেরি। নিচেরসারিতে ব্যাটিং করতেন তিনি।
ভাষা
ভাষার উপাদান
মানুষের মুখের ভাষা অনেকগুলি ধ্বনি নিয়ে গঠিত। এই ধ্বনিগুলির নিজস্ব কোন অর্থ নেই। যেমন - ক্‌, অ, প্‌, আ, ল্‌ --- এই ধ্বনিগুলি উচ্চারণ করলে কোন কিছু বোঝা যায় না। কিন্তু ধ্বনিগুলি একত্রে যখন "কপাল" শব্দ হিসেবে উচ্চারণ করা হয়, তখন একজন বাংলাভাষী লোক এদের মধ্যে অর্থ খুঁজে পান। ভাষার আরেকটি বৈশিষ্ট্য এর জটিল আন্বয়িক বা বাক্যিক ব্যবস্থা, যার নিয়মগুলি ভাষার শব্দগুলি কোন্‌টির পর কোন্‌টি কী ক্রমে বসে বিভিন্ন পদগুচ্ছ, খণ্ডবাক্য ও বাক্য গঠন করবে, তার দিকনির্দেশ দেয়।
ক্লদ নিউবেরি
ঘরোয়া ক্রিকেট
১৯১০-১১ মৌসুম থেকে ১৯১১-১২ মৌসুম পর্যন্ত ট্রান্সভালের পক্ষে বেশ কয়েকটি খেলায় অংশগ্রহণ করেছিলেন তিনি। মার্চ, ১৯১১ তারিখে ইস্টার্ন প্রভিন্সের বিপক্ষে ৬/২৮ বোলিং পরিসংখ্যান গড়ে ৭৭ রানে গুটিয়ে দিতে অসামান্য ভূমিকা পালন করেছিলেন।
ভাষা
ভাষা অর্জন
ভাষা অর্জন বলতে সেই প্রক্রিয়াকে বোঝায় যার মাধ্যমে শিশু ও প্রাপ্তবয়স্করা এক বা একাধিক ভাষা শিখে থাকে। এটি ভাষাবিজ্ঞানের একটি গুরুত্বপূর্ণ গবেষণাক্ষেত্র।
ক্লদ নিউবেরি
টেস্ট ক্রিকেট
সমগ্র খেলোয়াড়ী জীবনে তিনি মাত্র চারটি টেস্টে অংশগ্রহণ করার সুযোগ পেয়েছিলেন। ২৬ ডিসেম্বর, ১৯১৩ তারিখে টেস্ট ক্রিকেটে অভিষেক ঘটে ক্লদ নিউবেরির।
১৯১৩-১৪ মৌসুমে ইংল্যান্ড দল দক্ষিণ আফ্রিকা গমন করে। প্রথম টেস্টে সফরকারী দল ইনিংস ব্যবধানে জয় পায়। সফরের পরবর্তী খেলায় ট্রান্সভালে বিপক্ষে প্রতিদ্বন্দ্বিতা করে এমসিসি দল। ৩/১০৯ বোলিং পরিসংখ্যান গড়ে স্থানীয় দলের পক্ষে সর্বাপেক্ষা সফলতার সাক্ষর রাখেন তিনি। তবে সফরকারী দলটি আবারও ইনিংসের ব্যবধানে বিজয়ী হয়েছিল। দলে চারটি পরিবর্তনের একটি অংশ হিসেবে সিরিজের দ্বিতীয় টেস্টে তাকে দক্ষিণ আফ্রিকা দলে নিয়ে আসা হয়। এরপর থেকে সিরিজের বাদ-বাকি টেস্টে তার অংশগ্রহণ ছিল। ২৪.৩৬ গড়ে ১১ উইকেট লাভ করে দক্ষিণ আফ্রিকার দ্বিতীয় সর্বাধিক সফলতম বোলারে পরিণত হয়েছিলেন ক্লদ নিউবেরি। পুরো সিরিজে ফ্রাঙ্ক ওলিকে চারবার আউট করেছিলেন তিনি।
ভাষা
দ্বিতীয় ভাষা অর্জন
যদিও দ্বিতীয় ভাষা অর্জন বলতে আক্ষরিকভাবে মাতৃভাষা অর্জনের পরে অপর একটি ভাষা অর্জনকে বোঝায়, প্রায়শই এই পরিভাষাটি দিয়ে বয়ঃসন্ধিকালের পরে দ্বিতীয় একটি ভাষা অর্জনের ঘটনাকে বোঝানো হয়ে থাকে। শিশুরা একাধিক ভাষা অর্জনে তেমন কোন কষ্টের সম্মুখীন হয় না। কিন্তু বয়ঃসন্ধির পরে দ্বিতীয় কোন ভাষা শিখতে মানুষকে অতিরিক্ত পরিশ্রম করতে হয় এবং প্রায়শই সেই ভাষাতে সে উচ্চ স্তরের দক্ষতা অর্জন করতে পারে না। মানুষ যদি দ্বিতীয় ভাষাটি বক্তা সম্প্রদায়ে ও তাদের সংস্কৃতিতে সম্পূর্ণ নিমজ্জিত হয়, তবেই সে ভাষাটি সবচেয়ে সফলভাবে আয়ত্তে আনতে পারে। এছাড়া যেসমস্ত সংস্কৃতিতে দ্বিতীয় ভাষা শেখার উপর জোর দেওয়া হয়, সেখানেও দ্বিতীয় ভাষা অর্জন সহজ হয়। উদাহরণস্বরূপ আফ্রিকান বহু দেশে দ্বিতীয় ভাষা হিসেবে ফরাসি অর্জনের ঘটনাকে উল্লেখ করা যায়।
পেনেলোপ পিটস্টপ
পেনেলোপ পিটস্টপ হল একটি কাল্পনিক চরিত্র যেটি 1968 সালের হানা-বারবেরা অ্যানিমেটেড সিরিজ ওয়েকি রেসেস এবং স্পিন-অফ দ্য পেরিলস অফ পেনেলোপ পিটস্টপ -এ উপস্থিত হয়েছিল এবং এতে কণ্ঠ দিয়েছেন জ্যানেট ওয়াল্ডো । তিনি 2017 সালের ওয়েকি রেস -এর রিবুটেও উপস্থিত হয়েছিলেন।
ভাষা
দ্বিভাষিকতা ও বহুভাষিকতা
দ্বিভাষিকতা বলতে দুইটি ভাষা দক্ষভাবে প্রয়োগের ক্ষমতা এবং বহুভাষিকতা বলতে দুইয়ের বেশি ভাষার দক্ষ প্রয়োগের ক্ষমতাকে বোঝায়। বিশ্বের বেশির ভাগ অঞ্চলেই দ্বিভাষিকতা প্রচলিত। দ্বিভাষী বা বহুভাষী মানুষদের মধ্যে বিভিন্ন ভাষার দক্ষতার তারতম্য পরিলক্ষিত হয়: কেউ হয়ত একটি ভাষায় ভাল লিখতে এবং অপরটিতে ভাল বলতে পারেন, ইত্যাদি।
ক্লদ নিউবেরি
বিশ্বযুদ্ধে অংশগ্রহণ
প্রথম বিশ্বযুদ্ধ চলাকালে সাউথ আফ্রিকান ইনফ্যান্ট্রিতে তালিকাভুক্ত হন ও ফ্রান্সে দায়িত্ব পালন করেন। ১ আগস্ট, ১৯১৬ তারিখে ফ্রান্সের সোম এলাকার ডেভিল উডে ২৭ বছর বয়সে ক্লদ নিউবেরি’র জীবনাবসান ঘটে।
ভাষা
ভাষার পরিবর্তন
মানুষের মুখে মুখে বলা বা কথা বলার নতুন উপায় আবিষ্কারের ফলে সকল ভাষাতেই পরিবর্তন দেখা দেয়। এই পরিবর্তন এক প্রজন্ম থেকে অপর প্রজন্মে এমনকি অন্য সম্প্রদায়ের লোকদের মধ্যেও স্থানান্তরিত হয়। ধ্বনিগত দিক থেকে শুরু করে শব্দভান্ডার, অঙ্গসংস্থানবিদ্যা, পদবিন্যাস ও বক্তৃতায় ভাষার পরিবর্তন হয়ে থাকে। যদিও ভাষার এই পরিবর্তনকে শুরুর দিকে নেতিবাচক হিসেবে মূল্যায়ন করা হতো এবং ভাষা বিষয়ক বক্তারা মনে করতেন এই পরিবর্তনের ফলে ভাষা ব্যবহারের বিনাশ হচ্ছে বা মূল বিষয় থেকে বিচ্যুত হয়ে যাচ্ছে, তবু এই পরিবর্তন প্রাকৃতিক উপায়ে সংঘটিত হয় এবং তা এড়ানো প্রায় দুস্কর।
ক্লদ নিউবেরি
বিশ্বযুদ্ধে অংশগ্রহণ
প্রথম বিশ্বযুদ্ধ চলাকালীন বারোজন টেস্ট ক্রিকেটারের জীবনাবসান ঘটেছিল। তন্মধ্যে, আর্থার অশি, রেজি সোয়ার্জ, গর্ডন হোয়াইট, এরিক বিল লুন্ডি, ক্লদ নিউবেরি, রেজিনাল্ড হ্যান্ডস ও ফ্রেডরিক কুক - এ সাতজনই দক্ষিণ আফ্রিকান ছিলেন।
ভাষা
ভাষার পরিবর্তন
পরিবর্তনের ফলে নির্দিষ্ট শব্দ বা সম্পূর্ণ ধ্বনিগত পদ্ধতিতে প্রভাব দেখা যায়। শব্দগত পরিবর্তনের মধ্যে রয়েছে অন্য কোন শব্দ বা ধ্বনিগত বৈশিষ্ট্য দিয়ে একটি শব্দকে পুনঃস্থাপন, প্রভাবিত হওয়ার শব্দ সম্পূর্ণভাবে ক্ষতিগ্রস্ত হওয়া, কিংবা যেখানে কোন শব্দ ছিল না সে স্থানে নতুন কোন শব্দ যুক্ত করা। যেমন - নিজেই নিজের ছবি তোলাকে "সেলফি" বলা হয়ে থাকে, যা পূর্বে ছিল না।
বিশ্বের বিভিন্ন ভাষা
সবচেয়ে বেশি ভাষার আঁতুড়ঘর দুটি দেশ: পাপুয়া নিউ গিনি, যেখানে ৮৫০টিরও বেশি ভাষা রয়েছে; অপরটি ইন্দোনেশিয়া, যেখানে ৬৭০টি ভাষা লোকমুখে ফেরে। মহাদেশের বিচারে বিশ্বের ৬০০০টির মধ্যে ১৫ শতাংশ ভাষায় কথা বলা হয় দক্ষিণ ও উত্তর আমেরিকায়, আফ্রিকায় ৩০ শতাংশ, এশিয়াতেও শতাংশের হিসেব ৩০, সবচেয়ে কম ইউরোপে, সেখানে মাত্র ৩ শতাংশ।
এদের মধ্যে অনেকগুলিই ভাষাই পরস্পরের সঙ্গে সংযুক্ত। আবার অনেকগুলি ভাষা আছে যেগুলি একটিই ভৌগোলিক অঞ্চলে বসবাসকারী মানুষই ব্যবহার করতেন। বংশধরদের অভাবে সেই ভাষা শেষ হয়ে গিয়েছে।
প্রতিনিয়ত ভাষা ও ভাষায় শব্দের ব্যবহার পাল্টে যাচ্ছে। অনেক ভাষা অস্তিত্ব রক্ষায় অন্যের সঙ্গে নিজেকে মিশিয়ে নিচ্ছে। যার ফলে খর্ব হচ্ছে ভাষার স্বাতন্ত্র্যতা। সমীক্ষা বলছে, প্রতি ১৫ দিনের একটি করে ভাষা মুছে যাচ্ছে পৃথিবীর বুক থেকে। কয়েকটি ভাষা অবশ্য সরকারী বদান্যতায় স্বমহিমায় ফিরেও এসেছে। যেমন ওয়েলস, মাওরির মত ভাষা সরকারী আনুকূল্য পেয়েছে।
প্রতীকী ভাষা
ইশারা ভাষা বা সাংকেতিক ভাষা বা প্রতীকী ভাষা (ইংরেজি: Sign language) বলতে শরীরের অঙ্গ-প্রত্যঙ্গ বিশেষ করে হাত ও বাহু নড়ানোর মাধ্যমে যোগাযোগ করার পদ্ধতিকে বোঝানো হয়। মুখের ভাষাতে যোগাযোগ করা অসম্ভব বা অযাচিত হলে এই ভাষা ব্যবহার করা হয়। সম্ভবত মুখের ভাষার আগেই ইশারা ভাষার উদ্ভব ঘটে। মুখের বিকৃত ভঙ্গিমা, কাঁধের ওঠানামা কিংবা আঙুল তাক করাকে এক ধরনের মোটা দাগের ইশারা ভাষা হিসেবে গণ্য করা যায়। তবে প্রকৃত ইশারা ভাষাতে হাত ও আঙুল দিয়ে সৃষ্ট সুচিন্তিত ও সূক্ষ্ম দ্যোতনাবিশিষ্ট সংকেত সমষ্টি ব্যবহৃত হয়, এবং এর সাথে সাধারণত মুখমণ্ডলের অভিব্যক্তিও যুক্ত করা হয়। মূক ও বধির লোকেরা নিজেদের মধ্যে যোগাযোগের জন্য ইশারা ভাষার ব্যবহার করে থাকেন
গাভী বিত্তান্ত
গাভী বিত্তান্ত বাংলাদেশের প্রখ্যাত চিন্তাবিদ ও লেখক আহমদ ছফা রচিত একটি বাস্তবিক গভীর পর্যবেক্ষণে রচিত উপন্যাস। উপন্যাসটি ১৯৯৫ খ্রিস্টাব্দে ঢাকা থেকে প্রকাশিত হয়। গাভী বিত্তান্ত উপন্যাসে চিত্রায়িত হয়েছে একজন উপাচার্যের গোলামি আর বিশ্ববিদ্যালয়ে শিক্ষকদের লেজুড়বৃত্তিক রাজনীতির নোংরা কদর্য রূপ।
পটভূমি
১৯৮৬ থেকে ১৯৯০ পর্যন্ত ঢাকা বিশ্ববিদ্যালয়ের উপাচার্য ছিলেন জৈবরসায়নের অধ্যাপক আবদুল মান্নান। ছাত্রদের গোলাগুলির মাঝখানে পড়লে ‘বিশেষ যোগ্যতায়’ নিয়োগ পাওয়া বিশ্ববিদ্যালয় উপাচার্যের গর্ভবতী গাভিটি নিহত হয়। সত্য এ ঘটনাকে উপজীব্য ধরে রচিত গাভী বিত্তান্ত উপন্যাসের প্রকাশ হয় ১৯৯৫ সালে। উপন্যাসের অনেক চরিত্রই পাঠকদের তাই চেনা-পরিচিত মনে হবে। কোনো বিশ্ববিদ্যালয়ের নাম উল্লেখ না করেই এ উপন্যাসে ছফা বলেন,
কাহিনীসংক্ষেপ
রসায়নের অধ্যাপক মিয়া মোহাম্মদ আবু জুনায়েদ দেশের সেরা ও প্রাচীনতম বিশ্ববিদ্যালয়ের উপাচার্য নির্বাচিত হয়েছেন। রসায়ন বিভাগের সুন্দরী শিক্ষিকা দিলরুবা খানমের আকর্ষণে জুনায়েদ ডোরাকাটা দলের শিক্ষক রাজনীতিতে সক্রিয় হয়েছিলেন। পূর্ববর্তী উপাচার্যের উপর ক্ষোভবশত দিলরুবা খানম তাঁর নারীপ্রভাবকে কাজে লাগিয়ে জুনায়েদকে উপাচার্য প্যানেলে ঢুকিয়ে দেন। স্বৈরাচারী সরকারের অবাধ্য হবে না বলে রাষ্ট্রপতি (যিনি পদাধিকারবলে সকল বিশ্ববিদ্যালয়ের আচার্যও) জুনায়েককেই উপাচার্য নিয়োগ দেন। এই উপাচার্যের পদে আসীন হওয়ার পর জুনায়েদের চরিত্রের বিবর্তনকে ঘিরে আবর্তিত হয় উপন্যাসের কাহিনী।
পর্যালোচনা ও প্রভাব
থাম্ব|ঢাকা বিশ্ববিদ্যালয়ের ২০১৮ খ্রিস্টাব্দের ১২ অক্টোবরে গৃহীত 'ঘ' ইউনিটের ভর্তিপরীক্ষার ফলাফল (পরবর্তীতে বাতিলকৃত ও পরীক্ষা পুনরায় গৃহীত) প্রশ্ন ফাঁসের অভিযোগে বাতিল করে পুনরায় নেওয়ার দাবিতে আমরণ অনশনকারী আহমদ ছফার গাভী বিত্তান্ত বইটি পড়ছেন।|alt= বিশ্ববিদ্যালয়ের প্রেক্ষাপটে, বিশেষত বাংলাদেশের বিশ্ববিদ্যালয়গুলোর শিক্ষক রাজনীতির প্রেক্ষাপটে রচিত বাংলা ভাষার সবচেয়ে শক্তিশালী উপন্যাস হিসেবে গণ্য গাভী বিত্তান্ত। বিশ্ববিদ্যালয়ের নোংরা শিক্ষক রাজনীতির প্রসঙ্গ উঠলে গাভী বিত্তান্তকে রেফারেন্স হিসেবে ব্যবহার করা হয়। ঢাকা বিশ্ববিদ্যালয়ের ২০১৮ খ্রিস্টাব্দের ১২ অক্টোবর গৃহীত 'ঘ' ইউনিটের ভর্তি পরীক্ষার ফলাফল প্রশ্ন ফাঁসের অভিযোগে বাতিল করে পুনরায় নেওয়ার দাবিতে আমরণ অনশনকারী প্রতিবাদ জানাতে আহমদ ছফার গাভী বিত্তান্ত বইটি পড়েছিলেন। পরবর্তীতে ফলাফল বাতিলকৃত এবং ১৬ই নভেম্বর ভর্তিপরীক্ষা পুনরায় গৃহীত হয়।
সুধা চন্দ্রন
সুধা চন্দ্রন (জন্ম: ২৭শে সেপ্টেম্বর ১৯৬৫), একজন ভারতীয় চলচ্চিত্র ও টেলিভিশন অভিনেত্রী এবং একজন ভরতনাট্যম নৃত্যশিল্পী। ১৯৮১ সালে, যখন তাঁর বাবা-মায়ের সাথে তিনি মাদ্রাজ থেকে ফিরছিলেন, সেই সময় তামিলনাড়ুর তিরুচিরাপল্লীর কাছে একটি সড়ক দুর্ঘটনায় তিনি পায়ে আঘাত পেয়েছিলেন। তার পায়ে গ্যাংগ্রিন হয়ে যায় এবং এটি কেটে ফেলার ডাক্তারদের সিদ্ধান্তে তাঁর বাবা-মাকে সম্মত হতে হয়েছিল। তবে পরবর্তীকালে তিনি একজন প্রতিষ্ঠিত ভরতনাট্যম নৃত্যশিল্পী হয়েছিলেন। চন্দ্রন কহিঁ কিসি রোজ -এ রমলা সিকান্দ, নাগিন ১, ২ এবং ৩ -এ যামিনি, দেইভম থান্ধ ভেদু -এ চিত্রাদেবী, তামিল পুনর্নির্মাণ সাথ নিভানা সাথিয়া এবং হাম পাঞ্চ -এর (২য় মরশুমে) আনন্দর প্রথম স্ত্রীর ভূমিকায় অভিনয়ের জন্য পরিচিত। তিনি ঝলক দিখলা জা-২ -এর প্রতিযোগী ছিলেন। ১৯৮৫ সালে, তিনি তেলুগু ছবি ময়ূরী -তে অভিনয় করেছিলেন। তিনি অনর্গলভাবে ইংরেজি, তামিল, মালয়ালম, হিন্দি, তেলুগু এবং কন্নড় ভাষা বলতে পারেন।
প্রথম এবং ব্যক্তিগত জীবন
সুধা চন্দ্রনের জন্ম মুম্বাইয়ে । তিনি নেটভুর সাথে একটি সাক্ষাৎকারে বলেছিলেন, তিনি মুম্বাইয়ে জন্মগ্রহণ করেছিলেন ও বেড়ে উঠেছিলেন, তবে তাঁর পরিবার তামিলনাড়ুর তিরুচিরাপল্লীর ভাইয়ালুর থেকে এসেছে। তাঁর বৃদ্ধ দাদা-দাদী, যাঁরা ছিলেন চতুর্থ প্রজন্মের, তাঁরা তামিলনাড়ু থেকে কেরলের পালক্কাদে পাড়ি জমিয়েছিলেন। তাঁর বাবা কে ডি চন্দ্রন, ইউএসআইএস-এ কাজ করেছেন এবং তিনি একজন প্রাক্তন অভিনেতা। সুধা চন্দ্রন মুম্বাইয়ের মিঠিবাই কলেজ থেকে বিএ এবং পরে অর্থনীতিতে এমএ পাশ করেন।
১৯৮১ সালের মে মাসে, প্রায় ১৬ বছর বয়সে, তামিলনাড়ুতে, চন্দ্রন একটি দুর্ঘটনার শিকার হন, যাতে তাঁর পায়ে আঘাত লাগে। তিনি স্থানীয় হাসপাতালে তাঁর জখমের প্রাথমিক চিকিৎসা করেছিলেন এবং পরে তাঁকে মাদ্রাজের বিজয়া হাসপাতালে ভর্তি করা হয়। চিকিৎসকরা আবিষ্কার করলেন যে, তাঁর ডান পায়ে গ্যাংগ্রিন তৈরি হয়েছে, তাঁর অঙ্গচ্ছেদ প্রয়োজন। চন্দ্রন বলেছিলেন যে, এই সময়টি ছিল তাঁর জীবনের সবচেয়ে কঠিন সময়। পরবর্তীকালে তিনি কৃত্রিম জয়পুর পায়ের সাহায্যে কিছুটা গতিশীলতা ফিরে পেয়েছিলেন। তিনি দুই বছরের ব্যবধানে নৃত্যে ফিরে এসে ভারত, সৌদি আরব, মার্কিন যুক্তরাষ্ট্র, যুক্তরাজ্য, কানাডা, সংযুক্ত আরব আমিরাত, কাতার, কুয়েত, বাহরাইন, ইয়েমেন এবং ওমানে নৃত্যানুষ্ঠান করেছিলেন । তাঁর জীবনী ৮-১০ বছর বয়সী স্কুল শিশুদের পাঠ্যক্রমে অন্তর্ভুক্ত আছে।
সুধা চন্দ্রন ১৯৯৪ সালে সহকারী পরিচালক রবি ড্যাংকে বিয়ে করেন। তাঁকে বেরেলির ইনভার্টিস বিশ্ববিদ্যালয় থেকে সম্মানসূচক ডক্টরেট প্রদান করা হয়।
পেশা
চন্দ্রন তার নিজের জীবনের উপর ভিত্তি করে নির্মিত তেলুগু ছবি ময়ূরী দিয়ে তাঁর চলচ্চিত্র জীবন শুরু করেছিলেন। ছবিটি পরে তামিল ও মালয়ালমে ডাবিং করা হয়েছিল। এটি হিন্দিতে নাচে ময়ুরী নামে পুনর্নির্মাণ করা হয়েছিল, যেখানে চন্দ্রন শেখর সুমন, অরুণা ইরানি এবং দিনা পাঠকের সাথে আবার অভিনয় করেছিলেন। তিনি ১৯৮৬ সালে ময়ুরীতে অভিনয়ের জন্য বিশেষ জুরি পুরস্কার বিভাগে জাতীয় চলচ্চিত্র পুরস্কার লাভ করেন।
টেলিভিশনে চন্দ্রনের উল্লেখযোগ্য অনুষ্ঠানের মধ্যে রয়েছে কহিঁ কিসি রোজ এবং কে স্ট্রিট পালি হিল। তিনি ২০০৭ সালে নৃত্যের আপাতবাস্তব টেলিভিশন অনুষ্ঠান ঝালক দিখলা জা-২ এর প্রতিযোগী ছিলেন। তিনি ২০১৫ সালে টিভি ধারাবাহিক নাগিনে যামিনি চরিত্রে উপস্থিত হয়েছিলেন।
৯ম আইফা পুরস্কার
আইফা মিউজিক এবং ফ্যাশন এক্সট্রাভাগানজা ২০০৮ সালের ৭ জুন অনুষ্ঠিত হয়, যেমনটি হয়েছিল এফআইসিসিআই-আইফা গ্লোবাল বিজনেস ফোরাম। ৬ জুন ব্যাংককের মেজর সিনেপ্লেক্সে আইফা ওয়ার্ল্ড প্রিমিয়ার অনুষ্ঠিত হয়, যেখানে রাম গোপাল বর্মা পরিচালিত ভারতীয় চলচ্চিত্র আইকন অমিতাভ বচ্চন, অভিষেক বচ্চন এবং ঐশ্বরিয়া রাই বচ্চন অভিনীত সরকার রাজ প্রদর্শন করা হয়েছিল।
চাক দে! ইন্ডিয়া এই আসরে সর্বাধিক ১৪টি মনোনয়ন লাভ করে, তারপরে গুরু এবং ওম শান্তি ওম ১০টি এবং ভুল ভুলাইয়া এবং লাইফ ইন আ... মেট্রো ৯টি মনোনয়ন লাভ করে।
''চাক দে! ইন্ডিয়া শ্রেষ্ঠ চলচ্চিত্র, শ্রেষ্ঠ পরিচালক (শিমিত আমিন), শ্রেষ্ঠ অভিনেতা (শাহরুখ খান) সহ সর্বাধিক ৯টি পুরস্কার অর্জন করে। ওম শান্তি ওম ৬টি পুরস্কার অর্জন করে। অন্যান্য একাধিক বিজয়ী চলচ্চিত্রের মধ্যে লাইফ ইন আ... মেট্রো ৩টি পুরস্কার এবং গুরু, জব উই মেট, সাওয়ারিয়া ও শুটআউট অ্যাট লোখান্ডওয়ালা'' ২টি করে পুরস্কার অর্জন করে।
লাগা চুনরি মেঁ দাগ এবং ''লাইফ ইন আ... মেট্রো''-তে অভিনয়ের জন্য কঙ্কনা সেন শর্মা শ্রেষ্ঠ পার্শ্ব অভিনেত্রী বিভাগে দ্বৈত মনোনয়ন লাভ করেন এবং দ্বিতীয় চলচ্চিত্রের জন্য পুরস্কার অর্জন করেন।
ঝোল-র্দো-রিংস ফ্যি-মা
thumb|300 px|১৯৩৬ খ্রিষ্টাব্দে ঝোল-র্দো-রিংস ফ্যি-মা ঝোল-র্দো-রিংস ফ্যি-মা বা দোরিং চিমা  তিব্বতের লাসা শহরে পোতালা প্রাসাদের নিচে ঝোল গ্রামে অবস্থিত প্রাচীন একটি স্তম্ভ।
অবস্থান
গুন্ত্রাম হাজোদ নামক ঐতিহাসিক বিভিন্ন পুঁথি পরীক্ষা করে দেখিয়েছেন, ঝোল-র্দো-রিংস ফ্যি-মা স্তম্ভটি সপ্তদশ শতাব্দীর শেষ ভাগে পোতালা প্রাসাদের নিচে ঝোল গ্রামে আনা হয়। লাসা শহরের উত্তরে অবস্থিত শ্রি উপত্যকা থেকে সাংস-র্গ্যাস-র্গ্যা-ম্ত্শো এই স্তম্ভকে ঐ স্থানে আনানোর ব্যবস্থা করেন। শ্রি উপত্যকায় যে স্থানে ঐ স্তম্ভটি পূর্বে ছিল, সেই স্থানে একটি সমাধি রয়েছে। গুন্ত্রামের মতে এই সমাধি ঝোল-র্দো-রিংস ফ্যি-মার নির্মাতা স্তাগ-স্গ্রা-ক্লু-খোং নামক মন্ত্রীর।
নির্মাণ
এই স্তম্ভের নির্মাণ ৭৬৪ খ্রিষ্টাব্দের কাছাকাছি সময়ে তিব্বত সম্রাট খ্রি-স্রোং-ল্দে-ব্ত্সানের রাজত্বে তার মন্ত্রী স্তাগ-স্গ্রা-ক্লু-খোং নির্মাণ করেন। এই স্তম্ভে উৎকীর্ণ লিপি প্রাচীন তিব্বতী লিপির নিদর্শন।
খোদিত লিপি
thumb|300 px|১৯৯৩ খ্রিষ্টাব্দে ঝোল-র্দো-রিংস ফ্যি-মা এই স্তম্ভের দক্ষিণ দিকে উৎকীর্ণ লিপি থেকে জানা যায়, স্তাগ-স্গ্রা-ক্লু-খোং তিব্বত সম্রাট খ্রি-ল্দে-গ্ত্সুগ-ব্ত্সানের উপদেষ্টা মন্ত্রী ছিলেন। সম্রাট খ্রি-ল্দে-গ্ত্সুগ-ব্ত্সানের মৃত্যুর পর স্তাগ-স্গ্রা-ক্লু-খোং সম্রাট খ্রি-স্রোং-ল্দে-ব্ত্সানকে অবগত করেন যে তার পিতা সম্রাট খ্রি-ল্দে-গ্ত্সুগ-ব্ত্সানকে 'বাল-ল্দোং-ত্সাব এবং র্লাং-ম্যেস-জিগ্স  নামক তার দুই মহামন্ত্রী হত্যা করেছিলেন। এরপর সম্রাট খ্রি-স্রোং-ল্দে-ব্ত্সান এই দুই মন্ত্রীকে শাস্তি দেন ও স্তাগ-স্গ্রা-ক্লু-খোংকে মন্ত্রীত্বদান করেন।  এই লিপির শেষ ভাগ থেকে জানা যায় যে, ট্যাং সম্রাট পূর্বপ্রতিশ্রুত বার্ষিক কর দিতে অসম্মত হলে ৭৬৩ খ্রিষ্টাব্দে খ্রি-স্রোং-ল্দে-ব্ত্সান স্তাগ-স্গ্রা-ক্লু-খোংকে ট্যাং সাম্রাজ্যের বিরুদ্ধে সামরিক অভিযানের প্রধান সেনপাতি নির্বাচন করেন এবং তিনি তিব্বতী সৈন্যের সাহায্যে চ্যাং'আন অবরোধ ও অধিকার করেন।  এই সফল অভিযানের পর তিব্বতীরা সাময়িকভাবে তিব্বত সম্রাট খ্রি-ল্দে-গ্ত্সুগ-ব্ত্সানের রাণী জিনচেং গোংঝুর এক আত্মীয়কে সেখানকার সম্রাট বানিয়ে দেন।   এই লিপির অন্তিমভাগে স্তাগ-স্গ্রা-ক্লু-খোংকে সাম্রাজ্যের বিশ্বস্ত বলে বর্ণনা করা রয়েছে। এই স্তম্ভের পূর্ব দিকে উৎকীর্ণ লিপি থেকে জানা যায়, স্তাগ-স্গ্রা-ক্লু-খোংকে গৃহমন্ত্রী ও আইনমন্ত্রী হিসেবে নির্বাচিত করা হয়েছিল।
তারিক আহমেদ সিদ্দিক
মেজর জেনারেল তারিক আহমেদ সিদ্দিক, আরসিডিএস, পিএসসি হলেন বাংলাদেশ সেনাবাহিনীর একজন অবসরপ্রাপ্ত মেজর জেনারেল এবং বাংলাদেশের প্রধানমন্ত্রী শেখ হাসিনার বর্তমান নিরাপত্তা উপদেষ্টা।
কর্মজীবন
সিদ্দিক ডিরেক্টরেট জেনারেল অব ফোর্সেস ইন্টেলিজেন্সে (ডিজিএফআই) কর্মরত ছিলেন। ২০০১ সালের ১৭ নভেম্বর থেকে ২০০২ সালের ১৭ মার্চ পর্যন্ত তিনি বাংলাদেশ সেনাবাহিনীর সামরিক প্রকৌশলী সেবার প্রধান প্রকৌশলী ছিলেন। তিনি মিরপুরে অবিস্থিত ডিফেন্স সার্ভিসেস কম্যান্ড অ্যান্ড স্টাফ কলেজের জ্যেষ্ঠ প্রশিক্ষক ছিলেন। শেখ হাসিনা বিরোধী দলীয় নেতা থাকাবস্থায় তিনি তার ব্যক্তিগত নিরাপত্তা প্রধান ছিলেন এবং ২০০৪ সালে শেখ হাসিনাকে হত্যার উদ্দেশ্যে করা গ্রেনেড হামলার সময় উপস্থিত ছিলেন। ২০১৪ সালে আওয়ামী লীগ সরকার গঠন করার পর তিনি প্রধানমন্ত্রীর নিরাপত্তা উপদেষ্টা হিসেবে নিয়োগ পান এবং ২০১৮ সালের নির্বাচনের পর পুনরায় তাকে এ পদে নিয়োগ দেওয়া হয়।
ব্যক্তিগত জীবন
ব‍্যক্তিগত জীবনে তিনি বিবাহিত।
ডান্টে ভানজেইর
২০১৩ সালে, ভানজেইর বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২১ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
ডান্টে ভানজেইর ১৯৯৮ সালের ১৬ই এপ্রিল তারিখে বেলজিয়ামের বেরিঙ্গেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ভানজেইর বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৩ সালে তিনি বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৫ বছরে ৩৭ ম্যাচে অংশগ্রহণ করে ৮টি গোল করেছেন।
২০২১ সালের ১৬ই নভেম্বর তারিখে, ২৩ বছর ও ৭ মাস বয়সে, ডান পায়ে ফুটবল খেলায় পারদর্শী ভানজেইর ওয়েলসের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৫৯তম মিনিটে আক্রমণভাগের খেলোয়াড় ডিভোক ওরিগির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে ভানজেইর সর্বমোট ১ ম্যাচে অংশগ্রহণ করেছেন।
ডেভিড উইলিয়ামস
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন ডেভিড উইলিয়ামস।
প্রথম-শ্রেণীর ক্রিকেট
১৯৮২-৮৩ মৌসুম থেকে ১৯৯৮-৯৯ মৌসুম পর্যন্ত ডেভিড উইলিয়ামসের প্রথম-শ্রেণীর খেলোয়াড়ী জীবন চলমান ছিল। বরাবরই তিনি জেফ ডুজনের পিছনে থাকতেন। মাত্র ৫ ফুট ৪ ইঞ্চি উচ্চতার অধিকারী খর্বাকায় ডেভিড উইলিয়ামস আন্তর্জাতিক অঙ্গনে জেফ ডুজনের সাথে প্রতিদ্বন্দ্বিতায় অবতীর্ণ হতে পারেননি। ডুজনের রান সংগ্রহের হার তার তুলনায় অধিক ছিল। যেখানে, ডুজনের টেস্ট ব্যাটিং গড় ছিল ৩১.৯৪ সেখানে তার ছিল মাত্র ১৩.৪৪। কেবলমাত্র একবারই পঞ্চাশোর্ধ্ব রানের ইনিংস খেলতে পেরেছিলেন তিনি।
১৯৮৩ থেকে ১৯৯৯ সাল পর্যন্ত ত্রিনিদাদ ও টোবাগোর পক্ষে প্রথম-শ্রেণীর ক্রিকেটে অংশ নিয়েছেন। এ পর্যায়ে ৭১টি প্রথম-শ্রেণীর খেলায় অংশ নেন। ২২.৩১ গড়ে রান সংগ্রহের পাশাপাশি ১৫১টি ক্যাচ ও ৩৯টি স্ট্যাম্পিংয়ের সাথে স্বীয় নামকে যুক্ত করেন। ব্যক্তিগত সর্বোচ্চ করেন ১১২ রান।
আন্তর্জাতিক ক্রিকেট
সমগ্র খেলোয়াড়ী জীবনে এগারোটি টেস্ট ও ছত্রিশটি একদিনের আন্তর্জাতিকে অংশগ্রহণ করেছেন ডেভিড উইলিয়ামস। ১৮ এপ্রিল, ১৯৯২ তারিখে ব্রিজটাউনে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১২ মার্চ, ১৯৯৮ তারিখে একই মাঠে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৯৭-৯৮ মৌসুমে ইংল্যান্ড দল ক্যারিবীয় দ্বীপপুঞ্জে আগমন করে। ত্রিনিদাদের কুইন্স পার্ক ওভালে ৬৫ রানের ইনিংস খেলে দলকে তিন উইকেটে জয় এনে দিতে বিরাট ভূমিকা রাখেন। এ পর্যায়ে কার্ল হুপারের সাথে ১২৯ রানের জুটি গড়ে স্বর্ণালী মুহূর্ত অতিক্রম করেন। তবে, ঐ ইনিংসের পর ধারাবাহিকভাবে তিনটি শূন্য রানের সন্ধান পান। অংশগ্রহণকৃত ১১ টেস্টের ১৮ ইনিংসের সাতটিতেই শূন্য রান করেছিলেন। অবশেষে ঐ সিরিজের চূড়ান্ত টেস্ট পর তাকে দল থেকে বাদ দেয়া হয়।